Diari Oficial de la Generalitat Valenciana


Sumari del DOGV 2792, del 16-07-1996 (1996/838801)

RESOLUCIÓ de 25 de març de 1996, del conseller d'Obres Públiques, Urbanisme i Transports, relativa a la modificació puntual del Pla General d'Ordenació Urbana de Benissa, en la unitat d'actuació Fanadix-Viñasol.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2792

Data del DOGV
:   16-07-1996

Secció del DOGV
:   ALTRES DISPOSICIONS

Número del document
:   1996/838801


Data del document
:   25-03-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 25 de març de 1996, del conseller d'Obres Públiques, Urbanisme i Transports, relativa a la modificació puntual del Pla General d'Ordenació Urbana de Benissa, en la unitat d'actuació Fanadix-ViÑasol.   
Vist l'expedient relatiu a la modificació puntual del Pla General d'Ordenació Urbana de Benissa (Alacant), en la unitat d'actuació Fanadix-ViÑasol, i d'acord amb aquests  
Antecedents de fet  
Primer  
L'Ajuntament de Benissa, en la sessió plenària del dia 11 de març de 1994, va acordar-ne l'aprovació provisional, després d'haver complit els tràmits d'aprovació inicial, el 9 de setembre de 1992, i d'exposició pública, amb anuncis apareguts en el Butlletí Oficial de la Província de 10 d'octubre de 1994, en el Diari Oficial de la Generalitat Valenciana de 14 d'octubre de 1992 i en el diari Información, el 30 de setembre de 1992. Durant el període d'informació pública, no es va presentar cap al·legació.  
Segon  
La documentació, la integren una memòria justificativa, plànols d'informació i d'ordenació.  
Tercer  
La Comissió Territorial d'Urbanisme, en la sessió del dia 17 de juliol de 1994 va acordar «suspendre la tramitació de la modificació puntual en la unitat d'actuació Fanadix-ViÑasol del Pla General d'Ordenació Urbana de Benissa, fins que s'esmenen les deficiències següents: 1. Caldrà aportar documentació gràfica relativa al planejament vigent. 2. Caldrà justificar el compliment de les condicions de disseny relatives a viaris, que estableix la norma 3.4 de la reglamentació urbanística del Pla General. 3. Caldrà indicar en els plànols d'ordenació les rasants proposades, i també caldrà aportar el perfil longitudinal del viari proposat. 4. Caldrà aportar la proposta definitiva, en els plànols corresponents del pla general, per a la seua refosa».  
Quart.  
El dia 7 d'abril de 1995, la Comissió Territorial d'Urbanisme va acordar «informar favorablement sobre l'expedient de referència, però amb la supeditació de la remissió de la proposta de resolució al conseller d'Obres Públiques, Urbanisme i Transports al fet que es compliren certes condicions». Posteriorment, l'Ajuntament de Benissa va presentar la documentació oportuna que, segons acredita el secretari de la Comissió Territorial d'Urbanisme el dia 22 de març de 1996, esmena les objeccions formulades per la Comissió.  
Fonaments de dret  
Primer  
Respecte del procediment, en aquest cas s'han seguit les prescripcions establides legalment per a modificacions de plans generals d'aquest tipus, que estan constituïdes per l'article 114, per remissió del 128.1, del Text Refós de la Llei sobre el Règim del sòl i Ordenació Urbana, aprovat pel Reial Decret Legislatiu 1/1922, de 26 de juny. Normativa que li és aplicable en el moment de l'inici i de la instrucció del present expedient. Així mateix, s'han demanat els diferents informes preceptius.  
Segon  
Quant al fons de l'assumpte, constitueix l'objecte de la proposta de modificació del Pla General d'Ordenació Urbana de Benissa l'alteració del traçat de dos vials interiors de la unitat d'actuació Fanadix-ViÑasol, la delimitació de la qual va ser aprovada definitivament per l'Ajuntament el dia 23 d'abril de 1991, per a la seua tramitació conjunta amb el projecte de reparcel·lació de l'esmentada unitat. Es justifica, pel que fa al carrer situat més al nord, a fi de millorar-ne el recorregut, i en la prolongació del carrer situat al sud, a fi d'enllaçar-la amb un altre situat fora de la unitat.  
Tercer  
Les determinacions en què es plasma l'expedient de referència s'ajusten a la legislació en matèria d'ordenació del territori i urbanisme aplicable.  
Quart  
La Resolució de 14 de febrer de 1996 d'aquesta Conselleria (DOGV núm. 2.701, de 4 de març de 1996) va concedir una pròrroga perquè els instruments de planejament que entraren en la Conselleria d'Obres Públiques, Urbanisme i Transports abans que haguera transcorregut el primer any de vigència de la Llei Reguladora de l'Activitat Urbanística 6/1994 es puguen continuar tramitant i aprovant d'acord amb les disposicions de la legislació anterior.  
Cinqué  
El conseller d'Obres Públiques, Urbanisme i Transports és l'òrgan competent per a la resolució definitiva del planejament general, i les modificacions, dels municipis amb una població estacional resident de fet que supere el 50.000 habitants o els puga superar en el seu desenvolupament, de conformitat amb l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana, en relació amb l'article 118.3.a del Text Refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, amb l'informe previ de la Comissió Territorial d'Urbanisme, d'acord amb l'article 15.2 del reglament esmentat.  
Vistos els preceptes legals esmentats i la resta de legislació aplicable, resolc:  
Aprovar definitivament la modificació puntual del Pla General d'Ordenació Urbana de Benissa, en la unitat d'actuació Fanadix-ViÑasol.  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la seua notificació. Per a la interposició del recurs caldrà que abans el recurrent ho comunique a aquest òrgan. Tot això, de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici de poder presentar qualsevol altre recurs que es considere oportú.  
València, 25 de març de 1996.- El conseller d'Obres Públiques, Urbanisme i Transports: Luis F. Cartagena Travesedo.